સનસ્ક્રીનનું ત્વચા પર કેટલા સમય સુધી રહેવું જરૂરી છે એ વાતને આગળ વધારતાં ડર્મેટોલૉજિસ્ટ ડૉ. સોમા સરકાર કહે છે, ‘એવાં સનસ્ક્રીન હોય છે જે વધારેમાં વધારે ચાર કલાક ત્વચા પર રહી શકે છે. આપણું શરીર સતત ફ્લુઇડ એટલે કે પરસેવો કે પાણી જેવા પદાર્થનો સ્રાવ પેદા કરે છે. તેથી ચાર કલાક બાદ ફરીથી સનસ્ક્રીન લગાવવું. જ્યારે સ્વિમિંગ કરવા જાઓ ત્યારે તો દર કલાકે સનસ્ક્રીન વડે પ્રોટેક્શન લેવું.’